Гьедин хIурмат гьабулеб буго вокьулев поэтасул магIарул халкъалъ. I973 соналъ тIолабго Дагъистаналъ баркана МахIмуд гьавуралдаса I00 сон тIубай. Республикаялъул газетаз ва журналаз рахъана шагIирасул гIумруялъул, творчествоялъул бицунеб гIемерал макъалаби, риччала живго МахIмудил кучIдузул ва гьесул ва гьесул хIакъалъулъ хъварал тIахьал. Шагьараздаги, росабазул клубаздаги, библиотекалдаги тIоритIана конференциял, кучIдул ахIулезул къецал. Гьаб нужеца кодобе босараб тIехьги ккола МахIмудица жеги басмаялда рахъичIел асарал ралагьиялъул, поэтасул гIумруялъул баянал ракIариялъул хIасил. Гьалда жанир гIемерал цIиял, батIи – батIияб рахъалдасан вихьизавулел баянал.